ফুলে ফুলে ছেয়ে গেছে শহর ॥ প্রিয়জনকে ফুল দিয়ে বরণ ॥ ফুল ব্যবসায়ীরা ব্যস্ত | টি নিউজ বিডি
Oops! It appears that you have disabled your Javascript. In order for you to see this page as it is meant to appear, we ask that you please re-enable your Javascript!
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
ফুলে ফুলে ছেয়ে গেছে শহর ॥ প্রিয়জনকে ফুল দিয়ে বরণ ॥ ফুল ব্যবসায়ীরা ব্যস্ত
0
টাঙ্গাইল, বিনোদন, শীর্ষ সংবাদ, সদর, সর্বশেষ ৫০
ফেব্রুয়ারী ১৪, ২০১৭
অ+ অ-
ইমেইল প্রিন্ট
শেয়ার করুন
নোমান আব্দুল্লাহ ॥
বিশ্ব ভালোবাসা দিবস, বসন্ত বরণ ও অমর একুশে উপলক্ষে টাঙ্গাইলে ফুল ব্যবসায়ীরা ব্যস্ত সময় পার করছেন। অন্যান্য সময়ের তুলনায় বিভিন্ন দিবস উপলক্ষে ব্যবসায়ীরা প্রচুর পরিমাণে ফুল বিক্রি করে থাকেন। ফুলের ভালো উৎপাদন ও বাজারে ভালো দাম থাকায় লাভবান হওয়ার প্রত্যাশা করছেন তারা। গোলাপ, গ্লাডিউলাস, রজনীগন্ধাসহ নানা ধরনের ফুল বিক্রি করা হয় টাঙ্গাইল শহরের বিভিন্ন ফুলের দোকানগুলোতে। তবে প্রতিটি ফুল এখন দ্বিগুণ বা তার চেয়ে বেশি টাকা দিয়ে কিনতে হচ্ছে।
আজ ১৪ ফেব্রুয়ারি ভ্যালেন্টাইনসডে বা ভালবাসার দিন। দিবসটি উদযাপনে পিছিয়ে নেই কোন বয়সী মানুষ। সারা পৃথিবীর সাথে তাল মিলিয়ে ভালোবাসা দিবসকে বরণ করে নেন বাঙালিরাও। এ দিনে প্রিয়জনকে ফুল, মিষ্টি, চকলেট, কার্ডসহ বিভিন্ন ধরনের উপহার দিয়ে থাকেন সবাই। তবে ফুলের চাহিদাই বেশি। আর ফুলের চাহিদা বেশি থাকায় ফুলের দোকানগুলোতেও ভিড় করছে মানুষ।
২১ ফেব্রুয়ারি আন্তর্জাতিক মাতৃভাষা দিবসে ফুলের চাহিদা রয়েছে প্রচুর। প্রতিবছর রাতে ও সকালে অগণিত মানুষ শহীদ মিনারে ফুল দিয়ে শহীদদের স্মরণ করেন।
সরেজমিনে টাঙ্গাইল শহরের বিভিন্ন এলাকা ঘুরে দেখা যায়, সেখানকার ফুল ব্যবসায়ীরা ফুল বিক্রি করছেন। আর ফুল কিনতে আসছেন নারী-পুরুষ, কিশোর-কিশোরীরা। আর দোকানীরা ব্যস্ত কেউ ফুল কাটছেন আবার কেউ কেউ ফুলের তোড়া বানাচ্ছেন। আবার কেউ ফুল তরতাজা রাখার কাজ করেছেন। আবার অনেকে শহরের বিভিন্ন রাস্তার মোড়ে ও অলিতে গলিতেও ফুল বিক্রি করতে দেখা গেছে।
জেলা কৃষি সম্প্রসারণ অধিদপ্তর সূত্রে জানা যায়, জেলায় ১৫-১৬ অর্থ বছরে ৭.৩৫ হেক্টর জমিতে ফুল চাষ করা হয়েছে। আর উৎপাদন হয়েছে ১১,৫৪,৮৫০।  এর মধ্যে গোলাপ ৩.৭৫ হেক্টর, গাঁদা ১.৬৩ হেক্টর, রজনীগন্ধা ১.২০ হেক্টর,  গ্লাডিওয়াস দশমিক ৭৫ হেক্টর, জারবেরা ১.২৫ হেক্টর, বাগান বিলাস দশমিক ১০ হেক্টর, চন্দ্রমল্লিক দশমিক ১২ হেক্টর, ডালিয়া দশমিক ৪৫ হেক্টর, অর্কিড দশমিক ১০ হেক্টর জমিতে চাষ করা হয়েছে।
এ বিষয়ে কথা হয় ভিক্টোরিয়া রোডের ফুল ব্যবসায়ী জুয়েলের সাথে। তিনি টিনিউজকে বলেন, এখন আমরা ব্যস্ত সময় পার করছি। এখন ফুলের চাহিদা প্রচুর। আর একুশে ফেব্রুয়ারির আগের তিন দিন আগে ফুলের চাহিদা বেড়ে যাবে কয়েকগুণ। আর তখন ফুলের দামও বেশ চড়া থাকবে। এখন বর্তমানে আমরা ফুল বিক্রি করে লাভবান হচ্ছি। কোন দিবস উপলক্ষে ফুলের চাহিদা থাকে প্রচুর আর তখন আমাদের ব্যবসা জমজমাট থাকে।
তিনি আরও বলেন, আমাদের এখানে গোলাপ, গাঁদা, রজনীগন্ধা,  গ্লাডিওয়াস ও জারবেরা ফুল বিক্রি করে থাকি। আগে সর্বনি¤œ একটি ফুল ৫ টাকা থেকে ২০টা পর্যন্ত বিক্রি হতো। এখন এর দাম কয়েকগুণ। আমি যশোর এবং ঢাকা থেকে ফুল কিনে এনে বিক্রি করি। আর টাঙ্গাইলে এনে আমরা বিক্রি করি। অন্য জেলা থেকে ফুল নিয়ে আনতে আমাদের যাতায়াতের অসুবিধা হয়। যদি যাতায়াতের অসুবিধা না থাকতো তাহলে আমরা ফুল বিক্রি করে আরো লাভবান হতাম।
ফুল ব্যবসায়ী কায়ছার টিনিউজকে বলেন, প্রতিদিন আমার ৪ হাজার থেকে ৫ হাজার টাকার ফুল বিক্রি হয়। প্রতিদিন সকাল সাড়ে ৮টা থেকে রাত ১০টা পর্যন্ত ফুল বিক্রি করে থাকি। তবে কোন কোন দিন এর থেকে কম বা বেশি সময়ও ফুল বিক্রি করি। শুরুতে ব্যাংক থেকে ঋন নিতে কোন সমস্যা হয়নি। আমি আশা করছি এবার ১৩, ১৪ ও  ২১  ফেব্রুয়ারিতে প্রচুর পরিমাণে ফুল বিক্রি হবে।
কথা হয় আরেক ফুল ব্যবসায়ী রানার সাথে। তিনি টিনিউজকে বলেন, আমরা এখন ব্যস্ত সময় পার করছি। আমার ১৫ থেকে ২০ হাজার টাকা বা তার থেকে বেশি ফুল বিক্রি হবে। এ বিষয়ে কথা হয় ‘মা’ নার্সারির মালিক মাজহারুল ইসলাম খালেকের সাথে। তিনি টিনিউজকে বলেন, যে কোন দিবস উপলক্ষে ফুলের চাহিদা বেশি থাকে। অনেকেই এখান থেকে ফুলগাছ কিনে নিয়ে ফুলের চাষ করে। ফুল ব্যবসায়ে বেশ লাভবান হওয়া যায়।
জেলা কৃষি সম্প্রসারণ অধিধপ্তরের উপ-পরিচালক আবুল হাশিম টিনিউজকে বলেন, ফুল চাষে বেশ লাভবান হওয়া যায়। অনেকেই এ ব্যবসা করে লাভবান হচ্ছেন। এ বছর ফুলের উৎপাদন ভালো হবে। কারণ এ বছর ফুলে তেমন কোন রোগ-বালাই হয়নি, আবহাওয়াও অনুকূলে ছিল। অনেক বেকার যুবক ফুল চাষে আগ্রহী হচ্ছে। আমরা ফুল চাষীদের প্রশিক্ষণ দিচ্ছি। রোগ-বালাই বা অন্য কোন সমস্যা হলে তারা একাই সমাধান করতে পারবেন। তবে আমরা চেষ্টা করছি কিভাবে টাঙ্গাইলে ফুল চাষ বৃদ্ধি করা যায়।
তিনি আরো বলেন, আমাদের এখানে উপজেলা পর্যায়ে ফুল চাষ হচ্ছে। টাঙ্গাইলে ৩টি হর্টিকালচারে ফুলের চারা উৎপাদন করা হচ্ছে। এখানে বিভিন্ন ধরনের ফুল হয়। তবে শীতের মধ্যে ফুলের উৎপাদন বেশি হয়। অনেক শিক্ষিত বেকার যুবকেররা এ পেশায় এগিয়ে আসছে।  অনেকেই পেয়ারা ও লেবুর সাথে ফুল চাষ করছে।
শেয়ার করুন
Like to share?
Newer Postটাঙ্গাইল অ্যাডভোকেট বার সমিতির নির্বাচন বুধবার
Older Postমির্জাপুরে মৎস্য চাষ সম্প্রসারণে প্রতিনিধিদের মাঝে উপকরণ বিতরণ
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
সর্বশেষ সংবাদ
কালীমন্দির এলাকা থেকে একশ’ পিস ইয়াবাসহ নাদেরকে গ্রেফতার করেছে র‌্যাব
কালিহাতীতে শিশু ধর্ষণের অভিযোগে ধর্ষককে গ্রেপ্তার
বাসাইলে জনগণের স্বাস্থ্যসেবা অধিকার বিষয়ে সভা
সখীপুরে সুইচ গেটের পানি ছাড়ায় ইরি-বোরো চাষ অনিশ্চিত ॥ কৃষকরা দিশেহারা
সখীপুরে স্বামীর বিরুদ্ধে স্ত্রীকে কুপিয়ে হত্যার অভিযোগ
২০২৪ সালের মধ্যে বাংলাদেশ স্বল্পোন্নত দেশ থেকে বেরিয়ে আসবে- ড. দেবপ্রিয় ভট্টাচার্য
কেন্দ্রীয় ছাত্রলীগের সভাপতির হাতে স্মরণিকা তুলে দিলেন মির্জাপুর ছাত্রলীগ
গোপালপুরে পৌর কর্মকর্তা-কর্মচারীদের কর্মবিরতী অব্যাহত
মগড়ায় সরকারি খালের উপর স্থাপনা নির্মাণ ॥ দখল হস্তান্তরে শঙ্কা
মধুপুরে কুড়াগাছা ইউনিয়ন পরিষদের বাজেট ঘোষনা
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৭৮৮৭১২৫৬৬, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
অলংকরণে- AL-AMIN KHAN | কারগরি সহযোগিতায়- S H O P N O
Scroll
ব্রেকিং নিউজঃ
সখীপুর ছাত্রলীগের সকল সাংগঠনিক কার্যক্রম স্থগিত করেছে কেন্দ্রীয় ছাত্রলীগ মাভাবিপ্রবির ২০১৭-১৮ শিক্ষাবর্ষের ওরিয়েন্টেশন ক্লাস ৪ ফেব্রুয়ারি রুপাকে গণধর্ষণ ও হত্যা মামলার যুক্তিতর্কের জন্য আগামী ৩১ জানুয়ারি দিন ধার্য মুক্তিযোদ্ধা ফারুক হত্যা মামলার সাক্ষ্য গ্রহণের পরবর্তী তারিখ আগামী ১১ ফেব্রয়ারি